Zoznam kardinálov vymenovaných Gregorom X.

Toto je zoznam kardinálov vymenovaných Gregorom X.

 Menovacia politika 
Pápež Gregor X. vymenoval počas svojho pontifikátu (12711276) piatich kardinálov v jednom konzistóriu. Niektoré zdroje uvádzajú, že pápež vymenoval ešte ďalších dvoch kardinálov v roku 1275, ale posledné výskumy preukazujú, že ide o nepravdivé informácie. Kým pri údajnom kardinálovi Teobaldovi de Ceccano neexistujú žiadne dôkazy o jeho povýšení a v dobových prameňoch je označovaný ako opát, pápežov synovec Giovanni Visconti nemohol byť údajným kardinálom s titulárnym kostolom Sabina, pretože tento chrám bol pridelený Bertrandovi de Saint-Martin, o čom explicitne písal aj pápež Ján XXI.

Pontifex vymenoval 4 Francúzov a 1 Portugalca. Najstarší potvrdený vymenovaný kardinál bol 63-ročný pápežov synovec Vicedomino de Vicedominis. Naopak najmladšou vymenovanou osobou bol 48-ročný Pierre de Tarentaise, ktorý sa neskôr stal pápežom Inocentom V. Ďalším pontifikom z týchto kardinálskych radov bol Pedro kardinál Julião ako pápež Ján XXI.

Posledným žijúcim kardinálom, ktorého vymenoval pápež Gregor X., bol Bertrand de Saint-Martin. Skonal 28. marca 1278, teda len dva roky po pontifikovej smrti. Zoznam svätcov Katolíckej cirkvi je od 14. apríla 1482 rozšírený aj svätého Bonaventúru.

 Konzistórium 3. júna 1273 
náhľad|Vicedomino de Vicedominis bol vymenovaný za kardinála 3. júna 1273.
 Pedro kardinál Julião (1215?1277), neskôr pápež Ján XXI.
 Vicedomino kardinál de Vicedominis (1210?1276), pápežov synovec
 sv. Bonaventúra kardinál z Bagnoregia, OFM (12211274)
 Pierre kardinál de Tarentaise, OP (12251276), neskôr pápež Inocent V.
 Bertrand kardinál de Saint-Martin, OSB (?1278)

 Referencie 

 Pozri aj 

 Zoznam žijúcich kardinálov
 Zoznam kardinálov vymenovaných Klementom IV. (predchodcom)
 Zoznam kardinálov vymenovaných Mikulášom III. (najbližším nástupcom, ktorý kreoval kardinálov)

 Zdroj 

Gregor 10